**1/2017**

**פרוטוקול ישיבת וועד שהתקיימה ביום ה' 16 בפברואר 2017**

הישיבה התקיימה במכון בן גוריון לחקר ישראל והציונות. נקבעה לשעה 21:00.

משתתפים: **חברי הועד הנבחר: דובי רול, אייל גילת, אביבה לוי, רחל גור, גיא רותם, אייל גילת.**

התנצלו: **מיכל מויאל, מיכל ארנון.**

נוכחים:  **ענת שרגאי, יהודית זמל, מריאלה לידרמן, אורלי גלעד.**

**סדר יום:**

1. **אישור פרוטוקול 24/1/2017.**
2. **תקציב סעיף ותיקים.**
3. **נציג הצל"ח.**
4. **אישור תקציב הועד לשנת 2017.**
5. **מעמדו של יו"ר הועד (דובי).**
6. **בחירת חבר מליאה במועצה.**
7. **קהילנט.**
8. **שונות.**

**דיון:**

1. **אישור פרוטוקול 24/01/17** – לא התקיימה ישיבה, מפאת חוסר ברוב חברי ועד.
2. **סעיף ותיקים בתקציב** – ענת שרגאי ויהודית זמל מציגות את פעילות הגיל השלישי. יש פעילות ענפה של מפגשים, טיולים קצרים, מפגשי ספרות, מתחילים בפרויקט של גינון בר קיימא עם מחלקת איכות הסביבה ועוד... הגיל השלישי מבקש מהוועד השתתפות בפעילות השוטפת של פעילות זו. המועצה משתתפת בפעילות של הגיל השלישי בחלק מהיישובים של המועצה. לא ברור מי במועצה מטפל בפעילות הגיל השלישי. בחלק מהפעילויות יש גבייה של תשלום עבור הפעילויות השונות.

התקציב המבוקש גדול מכל תקציב הועד לסעיף תרבות ביישוב, הועד החליט על שינוי סדרי עדיפויות בתקציב . חשוב לציין לשבח את הפעילות החשובה והענפה של הגיל השלישי. מבקשים לבדוק אפשרות להעלות את סכום השתתפות בפעילויות השונות.

הועד מבין את החשיבות ולכן בתקציב של 2017 הוקצה 5,000 ₪ לטובת פעילות הגיל השלישי, זאת לאחר שבשנתיים האחרונות הועד לא הקצה כלל כסף לסעיף זה.

יש רצון להעלות סעיף זה כשיתאפשר.

תודה רבה לענת שרגאי ולכל המתנדבים לקיום פעילות מרתקת וענפה לגיל השלישי, כל הכבוד.

1. **עדכוני הצל"ח** –
* התקיימה ישיבה עם ספי ומיכל פריאל, בשנה הבאה כנראה לא יהיה תקן לגננת וסייעת לגן 4, המערכת לא יציבה, כמות הילדים משתנה וזה יפגע במערכת כולה. הועד מבקש את עזרת המועצה שהעמותה למען התושב תיקח חסות על הגנים ובכך יתאפשר לשמור על התקן, כגן מוכר שאינו רשמי. לא מבקשים כספים מבקשים חסות בלבד.
* הייתה תקרית בחינוך הקהילתי המשלים בין מדריך לבין ילד בכיתה ד', ייבדק.
* התחילה פעילות בנושא סמים ואלכוהול ביישוב, הצל"ח מבקשים לקחת חלק בישיבות השונות. דובי מציע לפנות לאילון צחור – מנהל הפנימייה.
* דובי יהיה נציג הועד בחינוך.
* בנוגע למשא ומתן מול הסתדרות העובדים – העובדות כנראה אינן יודעות מה קורה, ועד הפעולה וההסתדרות אינו מעדכן את כלל העובדות על המהלכים שקורים. כרגע, הועד מחכה לאישור תוספת תקציב מהמועצה על מנת שנוכל להתחיל ולשבת ולהגיע להבנות עם עובדות הגנים. כל עוד אין תקציב הועד לא יחתום על הסכם. בנוסף כנראה שנצטרך לצמצם במספר תקנים במהלך השנה.
1. **אישור תקציב הועד לשנת 2017** – אורלי מציגה את תקציב הוועד והשינויים שנעשו בו.

הצבעה: לאישור תקציב הוועד לשנת 2017.

5 בעד, רחל גור נמנעת עקב צמצום בתקציב תרבות. תקציב הוועד לשנת 2017 אושר ברוב קולות.

1. **מעמדו של יו"ר הועד (דובי) –** אין איסור מבחינה חוקית שיו"ר הועד יישאר בתפקידו. דובי מבקש להשעות עצמו מתפקיד יו"ר הועד. דובי יישאר מורשה חתימה (אביבה תהיה חותמת עיקרית).

הצבעה: גיא יחליף את דובי כיו"ר הועד – הוחלט פה אחד בעד.

1. **בחירת חבר מליאה למועצה** – מועמדים שהעבירו קו"ח: ערן עמר, אייל לוי רוזנבאום, ארז לב – רן.

הצבעה: ברוב קולות של 3 בעד 2 נגד אחד נמנע הוחלט על ערן עמר כנציג היישוב במליאה. ארז לב רן נבחר כנציג שני.

1. **קהילנט –** הוועד מבקש להפעיל פיילוט של מערכת קהילנט. לבקש מצור פיילוט של חודשיים ללא עלות.

הצבעה: 5 מצביעים בעד אחד נגד.

1. **שונות –** אדם מעדכן בנוגע לפגישה שהתקיימה עם חלק מהתושבים שגרים בסמוך לגדר בנווה צין. הוצע כי תהיה גישה לשביל רגלי לאורך הגדר.

הצבעה: מוצע מתווה של מעבר פתוח להולכי רגל לאורך הגדר עם מיסוד של שביל כבוש בנווה צין - 5 הצביעו בעד המתווה.

חברי הועד מאחלים בהצלחה לגיא רותם בתפקידו הזמני (עד 5.4.17) כיו"ר הועד המקומי.

רשמה: **אורלי גלעד**